ტერაკოტაშ არმია

ტერაკოტაშ არმია () — 8099 ნატურალური მასშტაბიშ, გიშაჭვილი დიხაჭაბუშ, ტერაკოტაშე კეთებული ჯარიშკოჩეფიშ დო თინეფიშ ცხენეფიშ გიმოხანტუა ნოღა სიანიშ გოხოლუას, ჩინეთის. პირველი ნაჭახნაკუს მიოგორეს 1974 წანას, გიოხვილეს, ინჭაშ ნთხორუაშის.
ტერაკოტაშ არმია იდვალუაფჷ ცინიშ დინასტიაშ იმპერატორ ცინ შიხუანდიშ საფულაშ ხოლოს, ნამუქჷთ ღურჷ ჯვ. წ. 210 წანას. ცინ შიხუანდიშ ონთხორეში კომპლექსი ნოღა სიანიშ ბჟაეიოლშე, შანსიშ პროვინციას იდვალუაფჷ დო აკიგჷ იმპერატორიშ დოხორეშ კონსტრუქციაშ მეჯინათ. კომპლექსი აკმოდირთუდჷ ანდა ჩანიშე, ნამუეფჷთ ონთხორეში გაშ მუკი-მუკი იდვალუაფუდჷ. მავზოლეუს ელმოლს გოუნდჷ ტაბაკელ დიხაშე ჸონიერო აკნაგებჷ კიდალა, ნამუსჷთ გიშაჭკირილი რდჷ კარმინალეფი. ისტორიკოსი სიმა ციანიშ (ჩინური ისტორიოგრაფიაშ ბაბადიდი. ჯვ.წ. 145-90 წწ.) მეჯინათ, ათე მავზოლეუმს მუშობა დიჭყჷ ჯვ.წ. 246 წანას, ცინ შიხუანდიშ ხვისტაშა ეშულაშე მუსხირენ ხანიშ უკული (დიო ხოლო იმპერატორო გინორთინაშახ). მუში არძაშე ჩინებული ნახანდის "შიჯი", ჭარუნდჷ, ნამჷ-და პირველი იმპერატორი ნთხორეს დოხორეეფწკჷმა, ყორშეფწკჷმა, ოფიციალურ პიჯეფწკჷმა, ანდაღებულ არტეფაქტეფწკჷმა დო სქვამ მეკონეფწკჷმა ართო. ათე ნახანდიშ მეჯინათ, ვარჩხილიშწყარიშ მეშქაშუათ, 100 წყარმალუ რდჷ იმიტირაფილი დო თინეფიშ ჟიშე ჭერი გასქვამებული რდჷ ცაშური რსხულეფიშ. ბოლობორჯიანი ომენცარე სამუშეფიშის ონთხორუე გაშ დიხას მიოგორეს ანდა მუდანობაშ ვარჩხილიშწყარს, ნამუთ ადასურენს სიმა ციანიშ ჩინებეფიშ სითინეს.

 რესურსები ინტერნეტში 

 Charles Billich created the Terracotta warriors traditional symbol as the official turtle image of the 2008 Beijing Bid. Billich’s images are represented on a collection of 16 postage stamps. 
 Museum of Terracotta Army Travel Guide and Photo Gallery 
 People’s Daily article on the Terracotta Army
 Wide angle shot of the Terracotta Army (requires Quicktime) 

კატეგორია:მოსოფელიშ მონძალაშ ობიექტეფი ჩინეთის
კატეგორია:სკულპტურეფი ანბანიშ მეჯინათ
კატეგორია:ცინიშ დინასტია
კატეგორია:ჩინეთიშ მავზოლეუმეფი
კატეგორია:ჩინეთიშ სკულპტურეფი
კატეგორია:ტერაკოტაშ სკულპტურეფი